ఎస్‌బీహెచ్‌ సీజీఎం బాధ్యతల స్వీకరణ
నవతెలంగాణ- వాణిజ్య విభాగం
          'స్టేట్‌ బ్యాంకు ఆఫ్‌ హైదరాబాద్‌' చీఫ్‌ జనరల్‌ మేనేజర్‌ (ఎస్‌ఏఎంజీ) గా డి.వి.సురేష్‌ కుమార్‌ బాధ్యతలు స్వీకరించారు. హైదరాబాద్‌ లోని'స్టేట్‌ బ్యాంకు ఆఫ్‌ హైదరాబాద్‌' (ఎస్‌బీహెచ్‌) ప్రధాన కార్యాలయంలో జరిగిన ఒక కార్యక్రమంలో ఆయన బాధ్యతలు స్వీకరించారు. డి.వి. సురేష్‌ కుమార్‌ 1985లో ఎస్‌బీహెచ్‌లో ప్రొబిషనరీ ఆఫీసర్‌గా ఉద్యోగ జీవితాన్ని ప్రారంభించారు. అనంతరం బ్యాంకులోని వివిధ కార్యాలయాల్లో పలు హోదాల్లో పని చేశారు. దేశంలోని వివిధ నగరాలలో కూడా సురేష్‌ సేవలందించారు. అమెరికాలోని 'స్టేట్‌ బ్యాంకు ఆఫ్‌ ఇండియా' షికాగో శాఖలోనూ సురేష్‌ కుమార్‌కు నాలుగు సంవత్సరాల పాటు పని చేసిన అనుభవం ఉంది. స్టేట్‌ బ్యాంకు ఆఫ్‌ పాటియాలలో జనరల్‌ మేనేజర్‌ (రిటైల్‌ నెట్‌వర్క్‌ ఛండీగఢ్‌)లో పని చేస్తున్న సమయంలో సురేష్‌ కుమార్‌కు చీఫ్‌ జనరల్‌ మేనేజర్‌గా పదోన్నతి లభించింది.
మీ స్నేహితులకు రికమెండ్ చెయ్యండి